ওড়ার সময় খুলে পড়ল স্পাইসজেটের বিমানের চাকা!

ওয়েব ডেস্ক : বড় দুর্ঘটনার হাত থেকে রক্ষা পেল স্পাইসজেটের (SpiceJet) বিমান। ওড়ার সময় খুলে পড়ল বিমানের চাকা। তার জেরে মুম্বইয়ের (Mumbai) ছত্রপতি আন্তর্জাতিক বিমানবন্দরে (Chhatrapati Shivaji Maharaj International Airport) জরুরি অবতরণ করতে বাধ্য হল বিমানটির। এই ঘটনায় কেউ আহত হননি বলে জানানো হয়েছে স্পাইসজেটের এক মুখপাত্রের তরফে।

জানা গিয়েছে, শুক্রবার সকালে গুজরাটের (Gujrat) কান্দলা বিমানবন্দর (Kandla Airport) থেকে উড়েছিল স্পাইসজেট কিউ৪০০ বিমানটি। মুম্বইয়ের ছত্রপতি আন্তর্জাতিক বিমানবন্দরে যাওয়ার কথা ছিল বিমানটির। কিন্তু বিমানটি টেক অফের পর গ্রাউন্ড স্টাফরা লক্ষ্য করেছিলেন রানওয়েতেই পড়ে রয়েছে বিমানের বাইরের দিকে লাগানো চাকাটি। সঙ্গে সঙ্গে আতঙ্ক ছড়িয়ে পড়ে।

আরও খবর : ৭২,০০০ কোটির বিনিয়োগ! নিকোবর নিয়ে বিরাট পরিকল্পনা মোদির!

এর পরেই সঙ্গে সঙ্গে যোগাযোগ করা হয় বিমানের মধ্যে থাকা ক্রুদের সঙ্গে। এর পরেই মুম্বইয়ে জরুরি অবতরণ করা হয় বিমানটির। সেই সময় রানওয়েতে জারি করা হয়েছিল জরুরি অবস্থা। এই পরিস্থিতে চাকা ছাড়াই অবতরণ করানো হয় বিমানটির। মসৃন অবতরণ করা হলেও, বিমানটি চলে এসেছিল ট্যক্সি বে পর্যন্ত। তবে বিমানে থাকা কোনও যাত্রী আহত হননি বলে জানানো হয়েছে বিমানের এক আধিকারিকের তরফে।

উল্লেখ্য, গত ১২ জুন আহমেদাবাদে ঘটে গিয়েছিল এক ভয়াবহ ঘটনা। ভেঙে পড়েছিল এয়ার ইন্ডিয়ার (Air India ) একটি বিমান। সেই ঘটনায় ২০০-র বেশি যাত্রী প্রাণ হারিয়েছিলেন। সেই ঘটনার স্মৃতি ফিরে আসার সম্ভাবনা তৈরি হয়েছিল আজ। তবে সেই দুর্ঘটনা এড়ানো গিয়েছে। এ নিয়ে বিশেষজ্ঞরা বলছেন, রানওয়েতে থাকা গ্রাউন্ড স্টাফরা যদি বিষয়টি লক্ষ্য না করতেন তাহলে হয়তো আজ আরও বড় বিমান দুর্ঘটনা ঘটে যেতে পারতো।

দেখুন অন্য খবর :