মাঝ আকাশে বিমানে যান্ত্রিক ত্রুটি! রক্ষা পেলেন যাত্রীরা

ওয়েব ডেস্ক : বড় দুর্ঘটনার হাত থেকে রক্ষা পেল স্পাইসজেটের (SpiceJet) বিমান। জানা গিয়েছে, ওড়ার পরেই যান্ত্রিক ত্রুটি ধরা পড়ে বিমানটিতে। এমন পরিস্থিতিতে বিমানের মধ্যে যাত্রীদের মধ্যে আতঙ্ক ছড়িয়ে পড়ে। তারপরেই বিমানটিকে তড়িঘড়ি অবতরণ করানো হয়। জানা যাচ্ছে, ঘটনায় যাত্রীরা সুরক্ষিত রয়েছেন।

জানা গিয়েছে, স্পাইসজেটের (SpiceJet) ওই বিমানটি বৃহস্পতিবার সকালে দিল্লি (Delhi) থেকে পাটনার (Patna) উদ্দেশে রওনা দিয়েছিল। তবে তার পরেই বিমানটিতে যান্ত্রিক ত্রুটি দেখা দেয়। বিমানটি এমনভাবে কাঁপতে শুরু করে যে যাত্রীরা আতঙ্কিত হয়ে পড়েন। এমন পরিস্থিতিতে বিমানটিকে আবার দিল্লিতে ফিরিয়ে আনা হয়।

আরও খবর : আসিয়ান সম্মেলনে যোগ দেবেন না মোদি!

যান্ত্রিক ত্রুটির কথা জানতে পেরেই দিল্লি বিমানবন্দরের এয়ার ট্রাফিক কন্ট্রোলের সঙ্গে যোগাযোগ করেন পাইলট। তার পরেই বিমানটিকে ইন্দিরা গান্ধী আন্তর্জাতিক বিমানবন্দরে (Indira Gandhi International Airport) অবতরণ করানো হয়। অবতরণের পরেই সবাইকে নীচে নামিয়ে আনা হয়। ঘটনায় সবাই সুরক্ষি রয়েছেন বলে খবর।

উল্লেখ্য, স্পাইসজেটের (SpiceJet) ওই বিমানটিতে মোট যাত্রী ছিলেন ২০৫ জন। সঙ্গে ছিলেন ৭ জন ক্রু সদস্যও। তবে বিমানে কী সমস্যা তৈরি হয়েছিল, সে বিষয়ে এখনও কিছু জানা যায়নি। বিমান সংস্থার তরফে এই ঘটনা নিয়ে কোনও ধরণের বিবৃতিও দেওয়া হয়নি। প্রসঙ্গত, বেশ কয়েকমাসে বিভিন্ন বিমানে যান্ত্রিক ত্রুটির সমস্যা সামনে এসেছে। যার কারণে মৃত্যুর আশঙ্কাও তৈরি হয়েছিল। তবে অনেকক্ষেত্রেই যাত্রীদের সরক্ষিত নীচে নামিয়ে আনা হয়।

দেখুন অন্য খবর :

The post মাঝ আকাশে বিমানে যান্ত্রিক ত্রুটি! রক্ষা পেলেন যাত্রীরা first appeared on KolkataTV.